CELEX: 52021DP0005
Language: lv
Date: 2021-01-19 00:00:00
Title: Eiropas Parlamenta lēmums, ar ko neizsaka iebildumus Komisijas 2020. gada 4. decembra deleģētajai regulai par Deleģētās regulas (ES) 2020/427 grozīšanu attiecībā uz datumu, no kura sāk piemērot grozījumus dažiem Eiropas Parlamenta un Padomes Regulas (ES) 2018/848 II pielikumā ietvertiem sīki izstrādātiem bioloģisko produktu ražošanas noteikumiem (C(2020)08462 – 2020/2902(DEA))

10.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 456/263
            
         
      P9_TA(2021)0005
      Iebildumu neizteikšana pret deleģēto aktu: datums, no kura sāk piemērot grozījumus attiecībā uz dažiem sīki izstrādātiem bioloģisko produktu ražošanas noteikumiem
      Eiropas Parlamenta lēmums, ar ko neizsaka iebildumus Komisijas 2020. gada 4. decembra deleģētajai regulai par Deleģētās regulas (ES) 2020/427 grozīšanu attiecībā uz datumu, no kura sāk piemērot grozījumus dažiem Eiropas Parlamenta un Padomes Regulas (ES) 2018/848 II pielikumā ietvertiem sīki izstrādātiem bioloģisko produktu ražošanas noteikumiem (C(2020)08462 – 2020/2902(DEA))
      (2021/C 456/28)
      
         Eiropas Parlaments,
      
      
                  —
               
               
                  ņemot vērā Komisijas deleģēto regulu (C(2020)08462),
               
            
                  —
               
               
                  ņemot vērā Komisijas 2020. gada 17. decembra vēstuli, kurā tā lūdz paziņot, ka Parlaments neizteiks iebildumus pret deleģēto regulu,
               
            
                  —
               
               
                  ņemot vērā Lauksaimniecības un lauku attīstības komitejas 2021. gada 14. janvāra vēstuli Komiteju priekšsēdētāju konferences priekšsēdētājam,
               
            
                  —
               
               
                  ņemot vērā Līguma par Eiropas Savienības darbību 290. pantu,
               
            
                  —
               
               
                  ņemot vērā Eiropas Parlamenta un Padomes 2018. gada 30. maija Regulu (ES) 2018/848 par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (1), un jo īpaši tās 12. panta 2. punkta e) apakšpunktu, 14. panta 2. punkta c) apakšpunktu un 15. panta 2. punkta a) un d) apakšpunktu,
               
            
                  —
               
               
                  ņemot vērā Reglamenta 111. panta 6. punktu,
               
            
                  —
               
               
                  ņemot vērā Lauksaimniecības un lauku attīstības komitejas ieteikumu lēmumam,
               
            
                  A.
               
               
                  tā kā pašreizējās Covid-19 pandēmijas un ar to saistīto plašo pārvietošanās ierobežojumu dēļ visu dalībvalstu lauksaimnieki visās dalībvalstīs saskārušies ar ārkārtējām grūtībām;
               
            
                  B.
               
               
                  tā kā Regulas (ES) 2018/848 piemērošanas datums, par ko sākotnēji noteica 2021. gada 1. janvāri, nesen ar Regulu (ES) 2020/1693 tika grozīts un pārcelts uz 2022. gada 1. janvāri;
               
            
                  C.
               
               
                  tā kā deleģētās regulas mērķis ir Komisijas Deleģētās regulas (ES) 2020/427 (2) piemērošanas datumu saskaņot ar grozīto Regulas (ES) 2018/848 piemērošanas datumu;
               
            
                  D.
               
               
                  tā kā nolūkā izvairīties no pārpratumiem un nodrošināt juridisko noteiktību bioloģiskās ražošanas nozarei ir ļoti būtiski paātrināt deleģētās regulas stāšanos spēkā,
               
            
               
                  1.
               
               
                  paziņo, ka tas neizsaka iebildumus pret deleģēto regulu;
               
            
               
                  2.
               
               
                  uzdod priekšsēdētājam šo lēmumu nosūtīt Padomei un Komisijai.
               
            
         (1)  OV L 150, 14.6.2018., 1. lpp.
      
      
         (2)  Komisijas Deleģētā regula (ES) 2020/427 (2020. gada 13. janvāris), ar ko attiecībā uz dažiem sīki izstrādātiem bioloģisko produktu ražošanas noteikumiem groza Eiropas Parlamenta un Padomes Regulas (ES) 2018/848 II pielikumu (OV L 87, 23.3.2020., 1. lpp.).